Кариев театрында премьерага ике көн калды (АФИША)

	Кариев театрында премьерага ике көн калды. 26, 27 октябрь 13:00 һәм 17:00 сәгатьтә театр сәхнәсендә “Сәлам, Актәпи!” (“Пушистая мечта”) спектакле куелачак.	 “Сәлам, Актәпи!” - апрель аенда узган "TAMGA" I режиссерлык лабораториясе нәтиҗәсендә сайланган эскизларның берсе. Әсәрнең авторы - Александра Сальникова, тәрҗемә - Халисә Уразова. “Сәлам, Актәпи!” – шартлылык традицияләрендә кечкенә форматта куелган спектакль. Төп һәм эпизодик геройлар урынына сәхнәдә тамашачыларга балачак истәлекләрен бәян итүче берничә персонаж катнаша. Аларның барысының да хыялы бер – ЭТ алу.    “Театр кием элгечтән башлана”. Станиславскийның бу сүзләрен “Сәлам, Актәпи” туры мәгънәдә тормышка ашыра. 50 тамашачыга тәгаенләнгән спектакльне артистлар гардеробта уйный.   Спектакль режиссеры – “Алтын битлек" театр премиясе номинанты, театр рәссамы, бэби-театр һәм курчаклар белән шөгыльләнүче Александра Ловянникова (Мәскәү).       Аның эшләре Россия, Испания, Төркия, Хорватия, Эстония, Көньяк Корея һәм Казахстан фестивальләрендә катнаша. «Камера обскура» һәм «Мойры Петроградского района» спектакльләре «Алтын битлек»кә дәгъва ителә.   “Минем беркайчан да татар телендә сөйләшүчеләр белән эшләгәнем булмады. Татар телендә спектакльне дә беренче тапкыр куям”, – ди режиссер.   
	---	
Кариев театры

	№ --- | 24.10.2019	


